plato-philosophy.euthydemus 275
ὑμεῖς ἄρα , ἦν δʼ ἐγώ , ὦ Διονυσόδωρε , τῶν νῦν ἀνθρώπων κάλλιστʼ ἂν προτρέψαιτε εἰς φιλοσοφίαν καὶ ἀρετῆς ἐπιμέλειαν ; οἰόμεθά γε δή , ὦ Σώκρατες . τῶν μὲν τοίνυν ἄλλων τὴν ἐπίδειξιν ἡμῖν , ἔφην , εἰς αὖθις ἀπόθεσθον , τοῦτο δʼ αὐτὸ ἐπιδείξασθον · τουτονὶ τὸν νεανίσκον πείσατον ὡς χρὴ φιλοσοφεῖν καὶ ἀρετῆς ἐπιμελεῖσθαι , καὶ χαριεῖσθον ἐμοί τε καὶ τουτοισὶ πᾶσιν . συμβέβηκεν γάρ τι τοιοῦτον τῷ μειρακίῳ τούτῳ · ἐγώ τε καὶ οἵδε πάντες τυγχάνομεν ἐπιθυμοῦντες ὡς βέλτιστον αὐτὸν γενέσθαι . ἔστι δὲ οὗτος Ἀξιόχου μὲν ὑὸς τοῦ Ἀλκιβιάδου τοῦ παλαιοῦ , αὐτανεψιὸς δὲ τοῦ νῦν ὄντος Ἀλκιβιάδου · ὄνομα δʼ αὐτῷ Κλεινίας . ἔστι δὲ νέος · φοβούμεθα δὴ περὶ αὐτῷ , οἷον εἰκὸς περὶ νέῳ , μή τις φθῇ ἡμᾶς ἐπʼ ἄλλο τι ἐπιτήδευμα τρέψας αὐτοῦ τὴν διάνοιαν καὶ διαφθείρῃ . σφὼ οὖν ἥκετον εἰς κάλλιστον · ἀλλʼ εἰ μή τι διαφέρει ὑμῖν , λάβετον πεῖραν τοῦ μειρακίου καὶ διαλέχθητον ἐναντίον ἡμῶν . εἰπόντος οὖν ἐμοῦ σχεδόν τι αὐτὰ ταῦτα ὁ Εὐθύδημος ἅμα ἀνδρείως τε καὶ θαρραλέως , ἀλλʼ οὐδὲν διαφέρει , ὦ Σώκρατες , ἔφη , ἐὰν μόνον ἐθέλῃ ἀποκρίνεσθαι ὁ νεανίσκος . ἀλλὰ μὲν δή , ἔφην ἐγώ , τοῦτό γε καὶ εἴθισται · θαμὰ γὰρ αὐτῷ οἵδε προσιόντες πολλὰ ἐρωτῶσίν τε καὶ διαλέγονται , ὥστε ἐπιεικῶς θαρρεῖ τὸ ἀποκρίνασθαι . τὰ δὴ μετὰ ταῦτα , ὦ Κρίτων , πῶς ἂν καλῶς σοι διηγησαίμην ; οὐ γὰρ σμικρὸν τὸ ἔργον δύνασθαι ἀναλαβεῖν διεξιόντα σοφίαν ἀμήχανον ὅσην · ὥστʼ ἔγωγε , καθάπερ οἱ ποιηταί , δέομαι ἀρχόμενος τῆς διηγήσεως μούσας τε καὶ Μνημοσύνην ἐπικαλεῖσθαι . ἤρξατο δʼ οὖν ἐνθένδε ποθὲν ὁ Εὐθύδημος , ὡς ἐγᾦμαι · ὦ Κλεινία , πότεροί εἰσι τῶν ἀνθρώπων οἱ μανθάνοντες , οἱ σοφοὶ ἢ οἱ ἀμαθεῖς ; καὶ τὸ μειράκιον , ἅτε μεγάλου ὄντος τοῦ ἐρωτήματος , ἠρυθρίασέν τε καὶ ἀπορήσας ἐνέβλεψεν εἰς ἐμέ · καὶ ἐγὼ γνοὺς αὐτὸν τεθορυβημένον , θάρρει , ἦν δʼ ἐγώ , ὦ Κλεινία , καὶ ἀπόκριναι ἀνδρείως , ὁπότερά σοι φαίνεται · ἴσως γάρ τοι ὠφελεῖ τὴν μεγίστην ὠφελίαν . καὶ ἐν τούτῳ ὁ Διονυσόδωρος προσκύψας μοι μικρὸν πρὸς τὸ οὖς , πάνυ μειδιάσας τῷ προσώπῳ , καὶ μήν , ἔφη , σοί , ὦ Σώκρατες , προλέγω ὅτι ὁπότερʼ ἂν ἀποκρίνηται τὸ μειράκιον , ἐξελεγχθήσεται .
Lemmas: σύ ἄρα , εἰμί δέ ἐγώ , ὦ Διονυσόδωρος , ὁ νῦν ἄνθρωπος καλός ἄν προσρέπω εἰς φιλοσοφία καί ἀρετή ἐπιμέλεια ; οἴομαι γε δή , ὦ Σωκράτης . ὁ μέν τοίνυν ἄλλος ὁ ἐπίδειξις ἐγώ , φημί , εἰς αὖθις ἀποτίθημι , οὗτος δέ αὐτός ἐπιδείκνυμι · οὗτος ὁ νεανίσκος πείθω ὡς χρή φιλοσοφέω καί ἀρετή ἐπιμελέομαι , καί χαρίζω ἐγώ τε καί οὗτος πᾶς . συμβαίνω γάρ τις τοιοῦτος ὁ μειράκιον οὗτος · ἐγώ τε καί ὅδε πᾶς τυγχάνω ἐπιθυμέω ὡς ἀγαθός αὐτός γίγνομαι . εἰμί δέ οὗτος Ἀξίοχος μέν ὗς ὁ Ἀλκιβιάδης ὁ παλαιός , αὐτανεψιός δέ ὁ νῦν εἰμί Ἀλκιβιάδης · ὄνομα δέ αὐτός Κλεινίας . εἰμί δέ νέος · φοβέω δή περί αὐτός , οἷος ἔοικα περί νέος , μή τις φθάνω ἐγώ ἐπί ἄλλος τις ἐπιτήδευμα τρέπω αὐτός ὁ διάνοια καί διαφθείρω . σύ οὖν ἥκω εἰς καλός · ἀλλά εἰ μή τις διαφέρω σύ , λαμβάνω πεῖρα ὁ μειράκιον καί διαλέγω ἐναντίον ἐγώ . λέγω οὖν ἐγώ σχεδόν τις αὐτός οὗτος ὁ Εὐθύδημος ἅμα ἀνδρεῖος τε καί θαρσαλέος , ἀλλά οὐδείς διαφέρω , ὦ Σωκράτης , φημί , ἐάν μόνος ἐθέλω ἀποκρίνω ὁ νεανίσκος . ἀλλά μέν δή , φημί ἐγώ , οὗτος γε καί ἐθίζω · θαμά γάρ αὐτός ὅδε προσέρχομαι πολύς ἐρωτάω τε καί διαλέγω , ὥστε ἐπιεικής θαρσέω ὁ ἀποκρίνω . ὁ δή μετά οὗτος , ὦ Κρίτων , πῶς ἄν καλός σύ διηγέομαι ; οὐ γάρ μικρός ὁ ἔργον δύναμαι ἀναλαμβάνω διεξέρχομαι σοφία ἀμήχανος ὅσος · ὥστε ἐγώ , καθά ὁ ποιητής , δέω ἄρχω ὁ διήγησις μοῦσα τε καί Μνημοσύνη ἐπικαλέω . ἄρχω δέ οὖν ἐνθένδε ποθεν ὁ Εὐθύδημος , ὡς οἴομαι · ὦ Κλεινίας , πότερος εἰμί ὁ ἄνθρωπος ὁ μανθάνω , ὁ σοφός ἤ ὁ ἀμαθής ; καί ὁ μειράκιον , ἅτε μέγας εἰμί ὁ ἐρώτημα , ἐρυθριάω τε καί ἀπορέω ἐμβλέπω εἰς ἐγώ · καί ἐγώ γιγνώσκω αὐτός θορυβέω , θαρσέω , εἰμί δέ ἐγώ , ὦ Κλεινίας , καί ἀποκρίνω ἀνδρεῖος , ὁπότερος σύ φαίνω · ἴσως γάρ τοι ὠφελέω ὁ μέγας ὠφέλεια . καί ἐν οὗτος ὁ Διονυσόδωρος προσκύπτω ἐγώ μικρός πρός ὁ οὖς , πάνυ μειδιάω ὁ πρόσωπον , καί μήν , φημί , σύ , ὦ Σωκράτης , προλέγω ὅτι ὁπότερος ἄν ἀποκρίνω ὁ μειράκιον , ἐξελέγχω .